Дарэчы, Нагорная турбуецца пра патрыятызм і высокі гісторыка-краязнаўчы ўзровень намесніка старшыні райвыканкама не дарэмна. Напрыклад, вясной 2017 года ў Слуцку адбыўся Рэспубліканскі краязнаўчы форум педагогаў па школьным краязнаўстве, у якім удзельнічалі дэлегацыі з усіх рэгіёнаў краіны. Ларыса Дабравольская таксама выступала на гэтым форуме і азнаёміла яго ўдзельнікаў з гістарычным мінулым і цяперашнімі рэаліямі Слуцкага рэгіёну. Зразумела, што яна ніводным словам не ўзгадала слуцкіх змагароў за незалежнасць у 1920-м годзе і пра тых, хто зараз змагаецца за ўсталяванне ім помніка ў Слуцку.